Obelec

Obelec (Malá Fatra – Vrátna. Letná turistická mapa. 1 : 50 000. Harmanec: VKÚ, a. s.) je vrch v Kysuckej vrchovine. Leží nad obcou Radôstka, približne  východne od Kysuckého Nového Mesta.

 Poloha 
Nachádza sa v strednej časti pohoria, v geomorfologickom podcelku Vojenné. Vrch leží v Žilinskom kraji, na hranici okresov Kysucké Nové Mesto a Žilina a zasahuje na katastrálne územie obce Povina a Lutiše. Najbližšími sídlami sú na južnom úpätí ležiaci Horný Vadičov, na východnom obec Radôstka, severne leží Lodno a Klubina a západným smerom Povina a Kysucké Nové Mesto.

 Opis 
Obelec je uzlovým vrchom, kde sa stretávajú 4 hrebene; hlavný vedie od (juho)východu z Magury () cez Biely vrch () a pokračuje severným smerom na Černatín (), od juhu sa pripája hrebeň od Ľadonhory () a západným smerom vybieha rázsocha Kamenná jama. Západným smerom leží Skáčkova hora () a Tábor (), severným Priehyb (), Kykula () a Černatín, východne sa nachádza Kýčera (), Čierna Lutiša () a Vrchrybník () a južným smerom Magura, Požeha () a Ľadonhora. Masív sa nachádza v povodí Kysuce; severovýchodné svahy odvodňuje potok Sobolčín do Radôstky a Bystrice, juhovýchodné Vadičovský potok a západne sa zvažujúce Povinský potok do Kysuce. Vrcholovou časťou vedie hrebeňový chodník, na ktorý sa v rázcestí Pod Obelcom pripája trasa z Horného Vadičova.

 Výhľady 
Vrcholovú časť pokrýva nesúvislý riedky les, umožňujúci obmedzený rozhľad. Z vhodných lokalít je možné pozorovať okolité vrchy pohoria, Malú Fatru, Oravskú Maguru, Kysucké a Moravsko-sliezske Beskydy a Javorníky.

 Prístup 
 po  červenej trase hrebeňom:
 zo severu z Krásna nad Kysucou cez Černatín
 od juhu zo sedla Žiarce cez Biely vrch
 po  žltej trase:
 zo západu od Kysuckého Nového Mesta cez rázc. Skríželné
 z východu z Radôstky cez rázc. Brehy
 po  zelenej trase:
 z Horného Vadičova cez Skríželné a rázc. Pod Obelcom
 z Radôstky cez Černatín

 Referencie 

 Pozri aj 
 Vojenné
 Zoznam vrcholov v Kysuckej vrchovine

 Externé odkazy 
 Poloha na turistickej mape

Kategória:Vrchy v Kysuckej vrchovine
Kategória:Vrchy pod 1000 metrov na Slovensku
Kategória:Vrchy v okrese Žilina
Kategória:Vrchy v okrese Kysucké Nové Mesto
Kategória:Povina
Kategória:Lutiše